CELEX: 22009D0159
Language: lv
Date: 2009-12-04 00:00:00
Title: EEZ Apvienotās Komitejas Lēmums Nr. 159/2009 ( 2009. gada 4. decembris ), ar ko groza 31. protokolu par sadarbību īpašās jomās, kas nav saistītas ar četrām pamatbrīvībām, kā arī EEZ līguma 37. protokolu

11.3.2010   
            
            
               LV
            
            
               Eiropas Savienības Oficiālais Vēstnesis
            
            
               L 62/65
            
         EEZ APVIENOTĀS KOMITEJAS LĒMUMS
   Nr. 159/2009
   (2009. gada 4. decembris), ar
   ko groza 31. protokolu par sadarbību īpašās jomās, kas nav saistītas ar četrām pamatbrīvībām, kā arī EEZ līguma 37. protokolu
   EEZ APVIENOTĀ KOMITEJA,
   ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk “Līgums”, un jo īpaši tā 86., 98. un 101. pantu,
   tā kā:
   
               (1)
            
            
               Līguma 31. protokols ir grozīts ar EEZ Apvienotās komitejas 2009. gada 3. jūlija Lēmumu Nr. 94/2009 (1).
            
         
               (2)
            
            
               Līguma 37. protokols ir grozīts ar EEZ Apvienotās komitejas 2009. gada 3. jūlija Lēmumu Nr. 94/2009 (2).
            
         
               (3)
            
            
               Ir lietderīgi paplašināt Līgumslēdzēju pušu sadarbību, iekļaujot tajā Komisijas 2009. gada 20. aprīļa Lēmumu 2009/334/EK par Eiropas GNSS sistēmu drošības ekspertu grupas izveidi (3).
            
         
               (4)
            
            
               Tādēļ jāgroza Līguma 31. protokols, lai šī paplašinātā sadarbība varētu notikt.
            
         
               (5)
            
            
               Lai nodrošinātu Līguma sekmīgu darbību, ir jāpaplašina minētā Līguma 37. protokola darbības joma, lai iekļautu tajā Eiropas GNSS sistēmu drošības ekspertu grupu, kas izveidota ar Lēmumu 2009/334/EK, kā arī jāgroza 31. protokols, lai konkretizētu procedūras dalībai šajā grupā,
            
         IR NOLĒMUSI ŠĀDI.
   1. pants
   31. protokola 1. panta 8.a punkts (“Pētniecība un tehniskā attīstība”) tiek grozīts šādi.
   
               1.
            
            
               Pielāgojumus d) un e) attiecīgi pārnumurē par pielāgojumiem e) un f).
            
         
               2.
            
            
               Aiz pielāgojuma c) iekļauj jaunu pielāgojumu d):
               
                           “d)
                        
                        
                           Procedūras EBTA valstu dalībai saskaņā ar Līguma 101. pantu:
                           
                                        
                                    
                                    
                                       Katra EBTA valsts saskaņā ar Komisijas Lēmuma 2009/334/EK (4) 4. pantu ieceļ personu, lai tā kā pilntiesīgs loceklis piedalītos Eiropas GNSS sistēmu drošības ekspertu grupas (Eiropas GNSS sistēmu drošības padome) sanāksmēs.
                                    
                                 
                                        
                                    
                                    
                                       Eiropas Komisija laikus informē dalībniekus par šīs grupas sanāksmju datumiem un nosūta dalībniekiem vajadzīgos dokumentus.
                                    
                                 
                     
         2. pants
   Līguma 37. protokolā (kurā ietverts 101. pantā paredzētais saraksts) iekļauj šādu punktu:
   
               “32.
            
            
               Eiropas GNSS sistēmu drošības padome (Komisijas Lēmums 2009/334/EK).”
            
         3. pants
   Šis lēmums stājas spēkā nākamajā dienā pēc pēdējā paziņojuma iesniegšanas EEZ Apvienotajai komitejai saskaņā ar Līguma 103. panta 1. punktu (5).
   4. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2009. gada 4. decembrī
      
         
            EEZ Apvienotās komitejas vārdā –
         
         
            priekšsēdētāja
         
         Oda Helen SLETNES
      
   
   
      (1)  OV L 277, 22.10.2009., 50. lpp.
   
      (2)  Skatīt 1. zemsvītras piezīmi.
   
      (3)  OV L 101, 21.4.2009., 22. lpp.
   
      (4)  Komisijas 2009. gada 20. aprīļa Lēmums 2009/334/EK (OV L 101, 21.4.2009., 22. lpp.).”
   
      (5)  Konstitucionālās prasības nav norādītas.